तथागत घाट या बुद्ध घाट
तथागत घाट वाराणसी का प्रसिद्ध घाट है जो सराय मोहाना में स्थित है। सराय मोहाना सारनाथ के पास स्थित है, जिसकी दूरी लगभग 7 किलोमीटर है । सारनाथ वह स्थान है जहाँ तथागत बुद्ध ने अपने पांच शिष्यों को प्रथम उपदेश दिया था। प्राचीन काल में वाराणसी भगवान बुद्ध का उपदेश क्षेत्र रहा हैै। इसलिए इस घाट का नाम गौतम बुद्ध के नाम पर रखा गया था। "तथागत" शब्द गौतम बुद्ध का पर्यायवाची है। इसलिए इसे 'बुद्ध घाट' भी कहा जाता है। ऐसा माना जाता है कि बौद्ध लोग इस घाट का उपयोग करते थे। घाट परिसर में एक तथागत बुद्ध (भगवान) की प्रतिमा स्थित है।
बौद्ध धर्म के तीर्थ स्थल
कुशीनगर बौद्ध अनुयायिओं का बहुत बड़ा पवित्र तीर्थ स्थल है। भगवान बुद्ध कुशीनगर में ही महापरिनिर्वाण को प्राप्त हुए। कुशीनगर के समीप हिरन्यवती नदी के समीप बुद्ध ने अपनी आखरी सांस ली। रंभर स्तूप के निकट उनका अंतिम संस्कार किया गया। उत्तर प्रदेश के जिला गोरखपुर से 55 किलोमीटर दूर कुशीनगर बौद्ध अनुयायिओं के अलावा पर्यटन प्रेमियों के लिए भी खास आकर्षण का केंद्र है। 80 वर्ष की आयु में शरीर त्याग से पहले भारी संख्या में लोग बुद्ध से मिलने पहुंचे। माना जाता है कि 120 वर्षीय ब्राह्मण सुभद्र ने बुद्ध के वचनों से प्रभावित होकर संघ से जुडऩे की इच्छा जताई। माना जाता है कि सुभद्र आखरी भिक्षु थे जिन्हें बुद्ध ने दीक्षित किया।